Κατάθλιψη
Authors: Καβάσης Ιωάννης 
Published: January 2014

Σκοπός: Με δεδομένη την αυξητική τάση της κατάθλιψης στα επόμενα χρόνια, εφιστάται η προσοχή της επιστημονικής κοινότητας στο διογκούμενο αυτό πρόβλημα. Η αναγκαιότητα αυτή οδήγησε στη στάθμιση της ΜΣΚ. Η ΜΣΚ είναι ένα ερωτηματολόγιο για τη μείζονα κατάθλιψη, που συνδυάζει την επάρ-κεια στην περιγραφή της μείζονος κατάθλιψης και την ευκολία συμπλήρωσης. Στην παρούσα μελέτη η ΜΣΚ χρησιμοποιήθηκε για την παρακολούθηση των ασθενών του δείγματος, σε βάθος χρόνου δεκαοχτώ μηνών, με στόχο να καθ-οριστεί η επίδραση διαφόρων κλινικών, δημογραφικών και θεραπευτικών παραγόντων στη ανάρρωση από την κατάθλιψη. Υλικό και μέθοδος: Στη μελέτη του δείγματος ελέγχθηκαν οι αποχωρήσεις με τη μέθοδο Χ2 και η συννοσηρότητα της μείζονος κατάθλιψης με διάφορες ψυχικές και ορισμένες σωματικές παθήσεις και η βαρύτητα της μείζονος κατά-θλιψης της κάθε ομάδας με τη μέθοδο anova. Επίσης, με τη μέθοδο anova ελέγχθηκε η βαρύτητα της κατάθλιψης για κάθε δημογραφική υποομάδα. Η κλίμακα σταθμίστηκε σε δείγμα 167 ατόμων, επισκέπτες εξωτερικών ιατρεί-ων και νοσηλευόμενων σε ψυχιατρικές κλινικές για κατάθλιψη. Εντοπίστηκαν 75 περιπτώσεις με κατάθλιψη και από αυτούς 61 άτομα υποβλήθηκαν σε επανελέγχους κάθε εξάμηνο, για ένα διάστημα δεκαοχτώ μηνών. Για τη στάθμιση ελέγχθηκε η αξιοπιστία και η εγκυρότητα της υπό εξέταση κλίμακας. Για τη μελέτη της εγκυρότητας συγκρίθηκαν οι διαγνώσεις, που τέθηκαν από τη ΜΣΚ, με αυτές που εξήχθησαν από το SCID-Ι, προκειμένου να διαπιστωθεί η ευαισθησία και η ειδικότητα της κλίμακας, ενώ παράλληλα στις παραπάνω συγκρίσεις εφαρμόσθηκε και η Κappa coefficient. Επίσης έγιναν συσχετίσεις Pearson της κλίμακας D-ARK, που εμπεριέχεται στη MΣΚ, με τη HAM-D και τη SCID-I. Ελέγχθηκε επίσης η βελτίωση της κατάθλιψης, με τη χρήση της μεθόδου ancova, σε σχέση με την υποστηρικτική ψυχοθερα-πεία, τη φαρμακευτική αγωγή, το συνδυασμό τους, το προηγούμενο καταθλι-πτικό επεισόδιο και ορισμένα δημογραφικά στοιχεία του δείγματος. Ελέγχθη-κε ακόμη η βελτίωση, με τη μέθοδο Pearson, σε σχέση με ποσοτικά κριτήρια που περιγράφουν τη λειτουργικότητα του ασθενή. Για τη μελέτη της αξιοπι-στίας πραγματοποιήθηκε έλεγχος εξέτασης-επανεξέτασης, έλεγχος μεταξύ κλινικών, μεταξύ εκτιμήσεων ασθενή-κλινικού με τη μέθοδο Κappa coefficient και Intra-Class Correlation. Η εκτίμηση της εσωτερικής συνοχής του ερωτη-ματολογίου πραγματοποιήθηκε με τη χρήση του Cronbach α. Η ανάρρωση από τη μείζονα κατάθλιψη και τον αυτοκτονικό ιδεασμό, για τις διάφορες δημογραφικές υποομάδες, ελέγχθηκε με τη μέθοδο Χ2 και η κλινική βελτίωση με τη μέθοδο Wilcoxon. Για τη μελέτη της κλινικής βελτίωσης ελέγ-χθηκε επίσης με την anova η μεταβολή διαφόρων παραμέτρων της λειτουργι-κότητας, τόσο για το σύνολο του δείγματος όσο και για τις δημογραφικές υπο-ομάδες. Τέλος, με την εφαρμογή της διακρίνουσας ανάλυσης, ελέγχθηκε o προ-βλεπτικός ρόλος παραγόντων, που ενδέχεται να επηρεάζουν την ανάρρωση. Αποτελέσματα: Διαπιστώθηκε αυξημένος επιπολασμός της μείζονος κατά-θλιψης σε ομάδες που υπόκεινταν σε αγχογόνες συνθήκες. Τα άτομα τα οποία αποχώρησαν έπασχαν από σοβαρότερη κατάθλιψη και ήταν άτομα υψηλής μόρφωσης. Υπήρξε αυξημένη συχνότητα της μείζονος κατάθλιψης με τη διαταραχή πανικού με αγοραφοβία και με ορισμένες σωματικές παθήσεις (ευερέθιστο έντερο, αυχενικό σύνδρομο, κεφαλαλγία τάσεως) Η ΜΣΚ επέδειξε υψηλές τιμές ευαισθησίας που κυμάνθηκαν από 77% έως 100%. Η δε ειδικότητα κυμάνθηκε από 83% έως 94%. Υπήρξαν υψηλές τιμές συσχέτισης της D-ARK με HAM-D και τη SCID-I. Σε όλους τους επανελέγχους παρατηρήθηκαν υψηλές τιμές συσχέτισης μετα-ξύ της μείωσης βαρύτητας της κατάθλιψης και μεταβολών σε παραμέτρους λειτουργικότητας, όπως η συναισθηματική λειτουργικότητα, η κοινωνική λει-τουργικότητα και οι ημέρες κλινοστατισμού. Στη μελέτη βελτίωσης της κατάθλιψης με τη μέθοδο ancova αποδείχτηκε ότι η φαρμακευτική αγωγή και ο συνδυασμός της φαρμακευτικής αγωγής με την υποστηρικτική ψυχοθεραπεία παίζουν σημαντικό ρόλο στη βελτίωση. Στη μελέτη εξέτασης-επανεξέτασης, για την εκτίμηση του ασθενή, παρατη-ρήθηκαν υψηλές τιμές συμφωνίας διαγνώσεων (Κ=0.88 έως 0.97) και συσχέτισης της D-ARK (η ICC κυμάνθηκε από 0.96 έως 0.99) με χαμηλότερη τιμή για τον αυτοκτονικό ιδεασμό (Κ=0.82 έως 0.73). Στη μελέτη εξέτασης-επανεξέτασης, για την εκτίμηση του κλινικού, παρατηρήθηκε επίσης υψηλό Κ=0.98 με ICC=0.99. Στη μελέτη μεταξύ των κλινικών υπήρξε Κ=0.94 (με ICC=0.98) και μεταξύ κλινικού - ασθενή Κ=0.76. Τέλος, υπήρξε υψηλή τιμή συμφωνίας για τα χαρακτηριστικά θεραπείας...